|  |  |  |  |
| --- | --- | --- | --- |
| **TECHNINĖ SPECIFIKACIJA** | | | |
|  | **Sąvokos** | | |
| * 1. **Užsakovas** – uždaroji akcinė bendrovė „GRINDA“ (toliau – Perkančioji organizacija).   2. **Rangovas** – ūkio subjektas – fizinis asmuo, privatusis juridinis asmuo, viešasis juridinis asmuo, kitos organizacijos ir jų padaliniai ar tokių asmenų grupė, su kuriuo Perkančioji organizacija sudaro sutartį. | | | |
|  | **Bendrosios nuostatos** | | |
| * 1. Šis dokumentas yra Užsakovo techninė specifikacija arba Užsakovo užduotis, kurioje pateikiami Užsakovo reikalavimai, nurodymai ir procedūros įgyvendinant Vilniaus miesto viešojo tualeto (toliau – **Objekto**) paprastąjį remontą. Ši techninė specifikacija yra neatsiejama darbų rangos sutarties (toliau – **Sutartis**) dalis.   2. Pirkimas atliekamas laikantis lygiateisiškumo, nediskriminavimo, abipusio pripažinimo, proporcingumo, skaidrumo principų. Perkančioji organizacija, vykdydama pirkimą, siekia racionaliai naudoti tam skirtas lėšas bei užtikrina, kad būtų laikomasi aplinkos apsaugos, socialinės ir darbo teisės įpareigojimų vykdant pirkimo sutartis.   3. Bet kokia informacija, apklausos sąlygų paaiškinimai, pranešimai ar kitas Perkančiosios organizacijos ir dalyvio susirašinėjimas yra vykdomas tik CVP IS susirašinėjimo priemonėmis (pranešimus gaus prie pirkimo prisijungę dalyviai).   4. Rangovas atsako už visų pirkimo dokumentų išnagrinėjimą, įskaitant konkurso sąlygų paaiškinimus ir papildymus. Sutarties vykdymo metu nebus priimtas joks reikalavimas pakeisti pasiūlymo sumą arba sąlygas, grindžiant klaidomis ar praleidimais. | | | |
|  | **Pirkimo objektas** | Vilniaus miesto viešojo tualeto paprastasis remontas (toliau – **Darbai**). | |
|  | **Pirkimo objekto apimtys (kiekiai)** | 1 | Perkamas visas nurodytas Darbų kiekis. Perkančioji organziacija įsipareigoja nupirkti visą Darbų kiekį. |
|  | **Darbų atlikimo vieta** | * 1. V. Kudirkos a. 11A Vilnius. | |
|  | **Darbų atlikimo terminas** | * 1. Aprašo rengimas – **45 (keturiasdešimt penkios)** kalendorines dienas nuo sutarties įsigaliojimo dienos.   2. Darbų atlikimas – **4 (keturi) mėnesiai** nuo statybvietės perdavimo-priėmimo dienos. | |
|  | **Darbų atlikimo termino pratęsimas ir sąlygos** | Darbų atlikimo terminas gali būti pratęstas vieną kartą iki 30 (trisdešimt) kalendorinių dienų laikotarpio. Rangovui pateikus raštišką prašymą, pagrindžiantį žemiau nurodytas aplinkybes, ir suderinus su Užsakovu. Darbų atlikimo termino pratęsimo priežastys:   * 1. Susidaro neįprastai nepalankios klimato sąlygos, tai yra, tokios sąlygos, kurių profesionalus bei patyręs Rangovas negalėjo numatyti Pirkimo metu iki pasiūlymų pateikimo termino pabaigos, įvertinęs Lietuvoje viešai skelbiamus klimato duomenis ir prognozes;   2. Darbų vėlavimą sąlygoja Valdžios institucijų, energijos ar vandens tiekėjų sprendimai, veiksmai arba neveikimas, su sąlyga, kad Rangovas kruopščiai laikosi nustatytų Valdžios institucijų, energijos ir vandens tiekėjų nustatytų procedūrų ir terminų;   3. Darbų vėlavimą sąlygoja Užsakovo, Užsakovo personalo ar 7.2. punkte nenurodytų trečiųjų asmenų, už kuriuos Rangovas neatsako, sprendimai, veiksmai arba neveikimas;   4. Dėl Lietuvos Respublikos teisės aktų, kurie turi įtakos sutartinių prievolių vykdymui, pasikeitimo, panaikinimo ir (ar) naujų teisės aktų įsigaliojimo;   5. Darbų atlikimo termino pakeitimo būtinybė atsirado dėl kitų nenumatytų aplinkybių, jei tokių aplinkybių kiekviena šalis, būdama protinga ir apdairi, negalėjo iš anksto numatyti. | |
|  | **Techniniai reikalavimai pirkimo objektui** | | |
|  | * 1. **Reikalavimai paprastojo remonto aprašo sprendiniams:**      1. Rangovas privalo parengti paprastojo remonto aprašą (toliau – **Aprašas**).      2. Pagrindinis Aprašo tikslas – parengti viešojo tualeto, esančio Vilniaus miesto teritorijoje, paprastojo remonto aprašą ir vadovaujantis juo, sutvarkyti pastato konstrukcijos išorinę stogo hidroizoliaciją, kad neliktų vandens pratekėjimų, atnaujinti vandentiekio, nuotekų sistemų vamzdynus, įrengti automatinių WC sistemą su antivandaline įranga ir pritaikyti pastatą žmonėms su negalia, negriaunant laikančiųjų konstrukcijų ir nedidinant vidaus patalpų tūrio, atnaujinti patalpų vėdinimo, šildymo sistemas, įrengti naują patalpų elektros instaliaciją, patalpų vaizdo stebėjimo sistemą, užtikrinti patalpų gaisrinę saugą.      3. Aprašo apimtyje turi būti numatyti sprendiniai (įskaitant, bet neapsiribojant):         1. Senų įrenginių ir pertvarų, kitų konstrukcinių elementų griovimas;         2. Stogo hidroizoliacijos įrengimas;         3. Laiptų pakopų, atraminių sienučių konstrukcijų, turėklų remontas (jei yra Objekte);         4. Naujų patalpų formavimas įdiegiant automatinę WC sistemą su antivandalinio WC sprendiniais ir techninėmis patalpomis, negriaunant laikančiųjų konstrukcijų ir nedidinant patalpų ploto ir tūrio;         5. Objekto hidroizoliavimo sprendimai;         6. Objekto pritaikymas žmonėms su negalia;         7. Naujų šildymo, vėdinimo, elektros, gaisrinės saugos, automatizavimo procesų įdiegimas ir atnaujinimas;         8. Trijų variantų vidaus apdailos vizualizacijų parengimas, pateikimas Užsakovo derinimui, suderinto sprendinio projektavimas.      4. Prieš rengiant Aprašą, Rangovas pirmiausia privalo parengti viešojo tualeto remonto projektinius pasiūlymus ir sprendinius, kuriuos būtina suderinti su Užsakovu.      5. Visi Aprašo sprendiniai turi atitikti galiojančius Lietuvos Respublikos įstatymus ir kitus teisės aktus, normatyvinius statybos techninius dokumentus, higienos normas, statinių universalų dizainą, kuris projektuojamas vadovaujantis statybos techninio reglamento STR 2.03.01:2019 „Statinių prieinamumas“ ir kitų teisės aktų reikalavimais bei laikantis tarptautiniame standarte ISO 21542:2011 „Pastatų statyba. Užstatytos aplinkos prieinamumas ir naudojamumas“ aprašytų arba lygiaverčių principų.      6. Preliminarių sustambintų medžiagų, įrenginių ir darbų sąmatinių skaičiavimų parengimas projektinių pasiūlymų rengimo metu.      7. Aprašo sprendiniai turi būti ekonomiškai pagrįsti ir racionalūs. Užsakovui paprašius, raštu pateikiami projektinių sprendinių parinkimo motyvai ir jų ekonominis pagrindimas, atliktas palyginus skirtingų sprendinių skaičiuojamąją kainą.   2. **Bendrieji reikalavimai Aprašui:**      1. Rangovas atsako, kad turi ne žemesnę, nei nustatytoji Pirkimo dokumentuose ir (ar) Rangovo pasiūlyme, patirtį ir galimybes parengti Aprašą; jeigu Aprašą rengia Rangovo pasitelktas subrangovas, Rangovas atsako už jo atitiktį šio punkto reikalavimams.      2. Rangovas atsako, kad Aprašo rengėjai turėtų Įstatymų reikalaujamus kvalifikaciją patvirtinančius dokumentus.      3. Rangovas atsako, kad Aprašą tinkamai pasirašytų projekto rengėjai ir atitinkamų projekto dalių rengėjai, turintys Įstatymų reikalaujamus kvalifikaciją patvirtinančius dokumentus.      4. Aprašas rengiamas vadovaujantis LR Statybos įstatymu ir kitais įstatymais, reglamentuojančiais statinio saugos ir paskirties reikalavimus; teisės aktais, reglamentuojančiais esminius statinių reikalavimus ir statinio techninius parametrus pagal statinių ar statybos produktų charakteristikų lygius ir klases; kitais teisės aktais; teritorijų planavimo, normatyviniais statybos techniniais dokumentais, normatyviniais statinio saugos ir paskirties dokumentais bei Statybos įstatymo 24 straipsnio 3 dalyje išvardintais privalomaisiais statinio projektų rengimo dokumentais. Aprašo sprendiniai privalo užtikrinti Europos Parlamento ir Tarybos Reglamente (ES) Nr. 305/2011 2011 m. kovo 9 d. nurodytus esminius statinių reikalavimus.      5. Rangovas privalo parengti Aprašą vadovaudamasis Užsakovo technine specifikacija, Rangovo pasirinktais statybos darbų vykdymo metodais ir technologijomis, statybos produktų, įrenginių ir priemonių gamintojų ar tiekėjų instrukcijomis.      6. Visi Darbai ir išlaidos, užtikrinantys Objekto funkcinę paskirtį, turi būti numatyti Apraše. Jei rengėjas pažeidžia darbų atlikimo terminus, praleidžia darbus, darbų kiekius arba išaiškėja kitos Aprašo klaidos, neatitikimai ar prieštaravimai, Rangovas privalo per 3 (tris) darbo dienas jas ištaisyti be papildomo apmokėjimo. Už Užsakovo patirtus nuostolius, Rangovas atsako pagal Lietuvos Respublikos galiojančius teisės aktus.      7. Apraše numatomų medžiagų, įrenginių bei statybos produktų techninės specifikacijos ir planuojamų darbų technologijos privalo būti suderintos su Užsakovu.      8. Visos Apraše nurodytos medžiagos, statybos produktai ir įranga turi būti reikiama tvarka įteisintos Lietuvoje ar ES.      9. Visi darbai, tyrimai (esamų statinių, inžineriniai, geodeziniai, topografiniai, geologiniai ir kt.) ir vertinimai, kurie pagrįstai laikomi būtinais Aprašo parengimui, statybos užbaigimui ir tinkamam statinio eksploatavimui, turi būti atlikti nepriklausomai nuo to, ar jie aprašyti šiame dokumente, ar ne.      10. Aprašo sudedamosiose dalyse numatytų statybos produktų, medžiagų, technologijų, inžinerinių sistemų, inžinerinių tinklų tikslių techninių specifikacijų parengimas, derinimas su Užsakovu.      11. Aprašo dokumentacijos klaidų, aprašo sudedamųjų dalių tarpusavio nesuderinamumo, neatitikimų ar prieštaravimų normatyviniams dokumentams neatlygintinas taisymas per visą sutartyje nurodytą terminą.      12. Rengiamo aprašo pagrindinė dokumentacija Užsakovui pateikiama lietuvių kalba.      13. Rangovas privalo parengti visus dokumentus, brėžinius ir duomenis, reikalingus tam, kad Užsakovas patvirtintų Aprašą.      14. Užsakovui pateikiami elektroninė Aprašų \*.pdf versija (failų ir katalogų pavadinimai bei struktūra formuojami pagal Aprašo dalis). Užsakovui taip pat perduodamos parengtos darbinės failų versijos su neapribota galimybė jas redaguoti: projektinių sprendinių brėžiniai – vektorine grafika (\*.dwg arba kt. analogiškais formatais), tekstinė dalis (\*.pdf ir \*.docx arba kt. analogiškais formatais). Visa perduota Aprašo dokumentacija tampa Užsakovo nuosavybe.   3. **Aprašo rengimo ir derinimas terminas:**      1. Rangovas pilnai ir galutinai parengia ir suderina su Užsakovu Aprašą per **45 (keturiasdešimt penkias)** kalendorines dienas nuo sutarties įsigaliojimo dienos.      2. Rangovas Aprašo rengimo metu su Užsakovu derina atskiras Aprašo dalis nekeičiant galutinio Aprašo termino.      3. Rangovo Aprašo nagrinėjimo terminas skaičiuojamas nuo tos dienos, kurią Užsakovas gauna Rangovo Aprašą.      4. Užsakovas privalo išnagrinėti Rangovo pirmą kartą pateiktą Aprašą kaip galima greičiau, bet ne ilgiau nei per 5 (penkias) darbo dienas ir pateikia Rangovui arba rašytinį patvirtinimą, arba patvirtinimą su neesminėmis pastabomis, arba motyvuotą atsisakymą patvirtinti su paaiškinimu, kaip pateiktasis Aprašas iš esmės neatitinka Sutarties arba Įstatymų.      5. Jeigu Užsakovas atmeta pateiktą Rangovo Aprašą, Rangovas privalo savo sąskaita pataisyti tokį Aprašą pagal Užsakovo pastabas per suderintą terminą ir pakartotinai jį pateikti Užsakovui peržiūrėti ir patvirtinti. Tuo atveju, kai Rangovo Aprašas yra teikiamas Užsakovui pakartotinai, jo pakeitimai ir papildymai privalo būti pažymėti dokumente arba aptarti Rangovo lydraštyje. Tokiu atveju Užsakovas privalo išnagrinėti Rangovo pateiktą dokumentą kaip galima greičiau, bet ne vėliau nei per 5 (penkias) darbo dienas.      6. Joks Užsakovo ar Užsakovo personalo patvirtinimas ar pritarimas Rangovo parengtam Aprašui nesumažina Rangovo atsakomybės už priimtus sprendinius Rangovo parengtame Apraše.      7. Po to, kai Užsakovas galutinai patvirtina Aprašą, Rangovas privalo nedelsdamas, bet ne vėliau nei per 5 (penkias) darbo dienas, pateikti Užsakovui Aprašo pasirašytą galutinę versiją skaitmeniniu formatu pagal 8.2.14 punktą, ir popierinę versiją 2 (dviem) egzemplioriais.   4. **Reikalavimai WC paprastojo remonto darbams**      1. Senų įrenginių, pertvarų ir kitų konstrukcinių elementų griovimo darbai, privalo būti vykdomi lygiagrečiai vienu metu, rengiant Aprašą.      2. Rangovas turi vykdyti darbus atsižvelgdamas į esamos stogo dangos, lietaus nuvedimo sistemos ir sienų realią būklę. Darbo metu išaiškėjus papildomoms aplinkybėms, pasiūlyti tinkamiausius sprendimus. Vykdomus Darbus ir Darbų apimtis derinti su Užsakovu. Atskiri Darbai turi būti atliekami tinkamu oru, vykdant naudojamų hidroizoliacinių medžiagų gamintojo reikalavimus temperatūriniam darbo režimui. Remontuojamame plote nuimamas virš stogo esantis žemės sluoksnis. Išardoma esama hidroizoliacija iki kieto, tvirto pagrindo, įskaitant visų dangų atstatymą.      3. Ant naujai suformuoto betoninio pagrindo, įrengiama hidroizoliacija, laikantis gamintojo rekomendacijų ir įrengimo technologijos. Visos hidroizoliacijos komponentai ir medžiagos turi būti vieno gamintojo.      4. Ardoma visa patalpų apdaila ir paruošiamieji sluoksniai (grindys, sienų apdaila iki tvirto tinko arba mūro sluoksnio), pakabinamos lubos, pertvaros, durys, visos inžinerinės sistemos, sanitariniai prietaisai, įranga, šildymo prietaisai, vandens šildymo prietaisai. Ardomos senos betoninės patalpų grindys.      5. Remontuojamų patalpų grindys apšiltinamos šilumos izoliacinėmis plokštėmis, grindys naujai betonuojamos, išlyginamas grindų pagrindas hidroizoliacijos įrengimui ir grindų plytelių klijavimui. Betonavimo aukštis parenkamas toks, kad suklijavus plyteles, grindys ties durimis būtų viename lygyje. Grindų pagrindui betonuoti betono mišiniai privalo būti parenkami pagal numatomas apkrovas, reikalingą sluoksnio storį. Grindų betonas turi būti ne mažesnės negu C 20 (EN 13813) klasės. Sukietėjusio ir išdžiūvusio grindų pagrindo betono paviršiaus stiprumas, drėgnumas, lygumas turi atitikti tolimesniems darbams (hidroizoliacijos įrengimo ir plytelių klijavimo) keliamus reikalavimus.      6. Atšokęs tinko sluoksnis nudaužomas. Paruoštas tinkavimui paviršius turi būti tvirtas ir kruopščiai nuvalytas nuo dulkių. Glotnūs paviršiai šiurkštinami. Tinkas parenkamas ir klojamas sluoksniais pagal tinko gamintojo rekomendacijas. Tinko paviršiaus stiprumas, drėgmė, lygumas turi atitikti virš tinko vykdomų tolimesnių darbų (hidroizoliacijos įrengimo, plytelių klijavimo) kokybės reikalavimus. Tinkas privalo būti atsparus drėgmei.      7. Remontuojamoje WC patalpoje įrengus pertvaras, suremontavus ir išlyginus grindų ir sienų paviršius įrengiama grindų ir sienų teptinė hidroizoliacija. Hidroizoliacija įrengiama ant grindų, ant sienų ne mažiau kaip 1,5 m aukštyje nuo grindų. Hidroizoliacijos įrengimo vietoje paviršiai gruntuojami atitinkamais gruntais pagal hidroizoliacinės dangos gamintojo rekomendacijas, įrengiama 2 sluoksnių teptinė hidroizoliacija. Vidiniuose ir išoriniuose kampuose, siūlių ir skirtingų medžiagų susidūrimo vietose įterpiama tam tikslui skirta armuojanti juosta, hidroizoliacija aplink trapus ir vamzdynus sutvirtinama tam skirtais manžetais ar kitais hidroizoliacijos, trapų gamintojų rekomenduojamais būdais. Gruntas, hidroizoliacija ir įterpiamoji hidroizoliacinė juosta turi būti vieno gamintojo.      8. Sienų, grindų apdailai naudojamos kalibruotos akmens masės plytelės, kurių slidumo klasė ne mažesnė nei R10, glazūros atsparumo nusidėvėjimui klasė PEI4, storis ne mažesnis kaip 8,5 mm, vandens įmirkis ne daugiau 0,5 procento. Plytelėms kloti naudoti elastingus klijus (S1 klasės deformuojamumas). Klijų mišiniu tepti pagrindą ir plytelę. Siūlių glaistu pilnai užpildyti siūlės. Naudoti neįgeriantį, elastingą siūlių glaistą. Plytelių dizainą, siūlių plotį, glaisto spalvą būtina suderinti su Užsakovu.      9. Visur pakeičiamos palangės (PVC). Palangių kraštai įleidžiami į sieną ne mažiau 1 cm. (palangių kraštai visur privalo būti įleisti vienodai).      10. Sanitarinių kabinų pertvaros įrengiamos iš silikatinių plytų / blokelių. Silikatinių pertvarų medžiagos turi būti pakankamai tvirtos ir atsparios įvairiems mechaniniams įtempiams, kad išlaikytų stabilumą ir saugumą ilgą laiką. Plytų stiprumas ir tvirtumas turi atitikti normatyvinius standartus, nurodančius, kokius krūvius pertvara turi atlaikyti. Silikatinių pertvarų medžiagos turi užtikrinti konstrukcijų garso izoliaciją. Silikatinių plytų / blokelių vidutinis atsparumas gniuždymui ne mažiau kaip 10 MPa.      11. Patalpose įrengiamos naujos, mechaniniams pažeidimams atsparios lubos. Galimi lubų įrengimo variantai (a) betoninės lubos tinkuojamos, glaistomos, dažomos; (b) įrengiamas sustiprintas, ne mažiau kaip 2mm storio metalinio profilio karkasas ant kurio montuojamos dviem sluoksniais gipso kartono plokštės.      12. Montuojamos antivandalinės durys, kurios gaminamos iš tvirtų ir atsparių medžiagų, tokių kaip plienas, aliuminis ar kompozitiniai pluoštai, kurie atsparūs smūgiams, braižymams ir kitam žalingam poveikiui. Duryse montuojama elektromechaninė spyna (motorizuota). Išėjimui montuojamas antivandalinis išėjimo mygtukas. Dingus elektrai, durys privalo ir toliau tinkamai funkcionuoti.      13. Visose patalpose montuojama nauja elektros instaliacija: kabeliai, šviestuvai, elektros skydelis.      14. Elektros instaliacijos kabeliai montuojami į mūro / betono sienas, paruoštose vagose.      15. Montuojami antivandaliniai šviestuvai su judesio/būvio jutikliais, storo stiklo gaubtu ir aliuminio lydinio korpusu. Šviestuvo korpusas tvirtinamas prie lubų metaliniais ankeriniais varžtais.      16. Montuojami antivandaliniai avariniai šviestuvai palaikantys maitinimą 1 valandą dingus įtampai.      17. Užtikrinamas visų įrenginių maitinimo palaikymas dingus įtampai. Techninėje patalpoje prie elektros skydo montuojamas (NMŠ) nepertraukiamo maitinimo šaltinis (pagal paskaičiuotą įrenginių galingumą). Maitinimo palaikymo trukmė ne mažiau 1 val.      18. Montuojamas elektros skydelis (techninėje patalpoje) su automatiniais saugikliais, srovės nuotėkio relėmis ir kitais reikiamais komponentais apšvietimui, valdymui, automatikai.      19. Patalpose įrengiama nauja vėdinimo sistema. Montuojami ortakiai, deflektoriai, triukšmo slopintuvai, difuzoriai, tinkami vėdinimo ir oro kondicionavimo įrenginiai, oro srauto greičio reguliatoriai.      20. Patalpoje įrengiama nauja šildymo sistema. Užsakovui pasiūlomi optimalūs, Objektui labiausiai tinkantys šildymo sprendimai, įvertinant esamą patalpų šildymo sistemą ir šildymo sistemos keitimo galimybes. Montuojami atitinkami šildymo prietaisai.      21. Atnaujinama vidaus vandentiekio sistema. Gali būti naudojama universali daugiasluoksnių metalo polimerinių vamzdžių PEX-c/Al/PE-HD ir presuojamų jungčių sistema, skirta vandentiekio, centrinio šildymo bei grindų šildymo instaliacijoms.  Visi daugiasluoksniai metalopolimeriniai vamzdžiai ir plastikinės presuojamos jungtys turi būti tiekiami gamintojo, užtikrinančio kokybės kontrolę pagal LST EN ISO 9001 reikalavimus ir turinčio šį sertifikatą. Daugiasluoksniai metalopolimeriniai vamzdžiai ir jungiamosios dalys privalo atitikti LST EN ISO 21003 standarto reikalavimus. Vamzdynus reikia tvirtinti to paties gamintojo asortimente esančiomis tvirtinimo apkabomis. Karštam vandeniui gauti montuojami vandens šildytuvai.      22. Atnaujinama vidaus nuotekų sistema. Buitinių nuotekų sistemoms skirti neplastifikuoto polivinilchlorido struktūriniai PVC vamzdžiai privalo atitikti LST EN 1453-1 standarto reikalavimus, o jungiamosios dalys – atitinkamai LST EN 1329 standarto reikalavimus. Vamzdynus reikia tvirtinti to paties gamintojo asortimente esančiomis tvirtinimo apkabomis. Nuotekų sistemą sudaro PVC vamzdžiai su movomis ir jungiamosiomis dalimis, vamzdžio tvirtinimo apkabomis bei apsauginiais žiedais. Montuojami trapai su nerūdijančio plieno grotelėmis.      23. Viešąjame WC turi būti įrengta atskira patalpa skirta žmonėms su negalia. Montuojamos atitinkamo pločio durys, sensorinis vandens nuleidimo mechanizmas, ranktūrai neįgaliesiems, sieninė pagalbinė rankena, tualetinio popieriaus laikiklis, muilo dozatorius, automatinis rankų džiovintuvas, veidrodis, sieniniai kabliai. Visa įranga turi būti skirta žmonėms su negalia. WC patalpų prieinamumas žmonėms su negalia užtikrinamas pagal STR 2.03.01:2019, STR 2.02.02:2004 „Statinių prieinamumas“ reikalavimus.          1. Įrengiamas keltuvas skirtas žmonėms su negalia.          2. Sumontuojamos atitinkamo pločio lauko durys ir patalpų slenksčiai pritaikomi žmonėms su negalia.      24. Visame Objekte esančioms vandentiekio ir nuotekų sistemoms turi būti naudojama vieninga vamzdžių sistema. Vamzdžiai, jungiamosios dalys (alkūnės, movos, perėjimai, pravalos, aklės, įvairių tipų trišakiai, keturšakiai) turi būti vieno gamintojo.      25. Kiekvienos patalpos viduje įrengta kabykla iš nerūdijančio plieno.      26. Viduje įrengiamas nuleidžiamas kūdikio vystymo staliukas, atitinkantis EN12221-1+A1:2013; EN12221-2+A1:2013; EN71-3:2013; ASTM F2285-04 standartų reikalavimus.      27. Montuojami antivandaliniai unitazai, pagaminti iš rūgštims atsparaus nerūdijančio plieno, apsaugoti nuo bandymo juos atsukti, antivandaliniai sensoriniai vandens nuleidimo mechanizmai. Patalpoje įrengiamas maksimalus, po vidaus patalpų perplanavimo, galimas unitazų kiekis.      28. Patalpoje montuojami antivandaliniai nerūdijančio plieno praustuvai, sensoriniai vandens maišytuvai, antivandaliniai automatiniai rankų džiovintuvai ir muilo dozatoriai. Patalpoje įrengiamas maksimalus, po vidaus patalpų perplanavimo, galimas praustuvų, atitinkamai muilo dozatorių ir rankų džiovintuvų kiekis.      29. Montuojamas veidrodis antivandalinis, pagamintas iš poliruoto nerūdijančio plieno. Veidrodžių kiekis derinamas rengiant aprašą.      30. Antivandalinei įrangai turi būti taikoma ne mažiau nei 20 metų garantija. Pateikiamas antivandalinės įrangos garantijos trukmę įrodantis dokumentas, pvz.: gamintojo raštas, sertifikatas, deklaracija. Antivandalinė įranga ir / ar jos sudedamosios dalys turi turėti CE, ACS sertifikatus, EcoVadis sertifikatą, turėti I tipo ekologinį ženklinimą, atitikti REACH reglamento reikalavimus.      31. Šiame pirkime nėra numatytas mokėjimo aparato įdiegimas pilnam funkcionavimui. Prie įėjimo į patalpas turi būti atvesti rezerviniai laidai, numatant galimybę, ateityje atsiradus poreikiui sumontuoti ir pajungti mokėjimo aparatus. Laidai, skirti pajungti mokėjimo aparatus, turi būti paslėpti ir nematomi.      32. Šiuo metu, vadovaujantis Vilniaus miesto savivaldybės tarybos 2024-04-02 sprendimu Nr. 1-474 ,,Dėl tarybos 2014-10-22 sprendimo Nr. 1-2056 „Dėl kainos už naudojimąsi viešaisiais kanalizuotais ar automatiniais tualetais Vilniaus mieste nustatymo“ pakeitimo“ naudojimasis Vilniaus miesto savivaldybei priklausančiais viešaisiais kanalizuotais ar automatiniais tualetais yra nemokamas. Tačiau turi būti numatyta galimybė, kad mokėjimo aparatas, bet kada gali būti įjungtas.      33. Remontuojamos WC patalpos (gesintuvų kiekis ir jų išdėstymas, įspėjamieji ženklai, užrašai, evakuacijos planai ir kt.) turi atitikti Bendrųjų gaisrinės saugos taisyklių reikalavimus. | | |
|  | **Kokybė ir trūkumų pašalinimas** | * 1. Rangovas privalo pašalinti defektus ir jų sąlygotą žalą, sutaisydamas, perdarydamas sutarties arba Įstatymų neatitinkančią Darbų ar Objekto dalį ar pakeisdamas ją nauja kokybiška dalimi.   2. Šalindamas defektus arba keisdamas defektų turinčius Statybos produktus ar Įrenginius, Rangovas privalo nustatyti ir pašalinti pirminę defekto priežastį, kad tokie defektai nepasikartotų.   3. Jeigu Rangovas atsisako pašalinti arba nepašalina defektų ir jų sąlygotos žalos per Užsakovo nustatytus protingus technologiškai pagrįstus terminus, Užsakovas turi teisę pašalinti defektus pats arba pasamdydamas trečiuosius asmenis, iš anksto apie tai informuodamas Rangovą, ir pareikalauti Rangovo atlyginti defektų ir žalos įvertinimo bei šalinimo išlaidas, taip pat atlyginti nepašalintą žalą.   4. Už vėlavimą pašalinti defektus, Užsakovas turi teisę reikalauti Rangovo sumokėti nustatyto dydžio baudą už kiekvieną dieną nuo termino pašalinti defektą pabaigos iki tokio defekto pašalinimo dienos. | |
|  | **Garantija** | * 1. Pagrindinis Darbų garantinis terminas - 5 metai.   2. Garantinis terminas paslėptiems darbams (defektams paslėptuose statinio elementuose: konstrukcijose, vamzdynuose ir kt.) – 10 metų.   3. Garantinis terminas tyčia paslėptiems defektams – 20 metų.   4. Antivandalinės įrangos garantinis terminas – ne mažiau kaip 20 metų. **Tiekėjas kartu su pasiūlymu privalo pateikti, tai patvirtinančius dokumentus pvz. tiekėjo deklaraciją, gaminio garantijos dokumentaciją ar pan.** | |
|  | **Žalieji reikalavimai** | - | |
|  | **Reikalavimai darbų vykdymui** | * 1. Vykdydamas Darbus Rangovas privalo tvarkingai laikyti ar sandėliuoti Statybos produktus, Įrenginius ir Priemones, o nereikalingus ar perteklinius jų kiekius nedelsdamas pašalinti iš statybvietės. Rangovas privalo kasdien valyti statybvietę ir kitas teritorijas, užterštas dėl Statybos darbų vykdymo. Rangovas privalo iš statybvietės pašalinti statybines ir kitokias atliekas, teršalus ir kitokias aplinkai pavojingas medžiagas, kurios gali susidaryti vykdant Darbus, bei tinkamai pildyti tokių atliekų ir medžiagų apskaitos ir sutvarkymo dokumentaciją.   2. Rangovas privalo į statybvietę leisti patekti ir joje būti tik Rangovo personalui ir Užsakovo personalui. Rangovas atsako už statybvietės apsaugą nuo neteisėto pašalinių asmenų patekimo.   3. Rangovas privalo pasirūpinti visu reikiamu Rangovo personalu, visais Statybos produktais, Įrenginiais, Priemonėmis, paslaugomis ir kitais dalykais, kurių reikia tam, kad būtų galima tinkamai ir laiku vykdyti ir užbaigti Darbus, Objektą ir kitas Rangovo pareigas pagal Sutartį bei pašalinti defektus.   4. Rangovas atsako už tai, kad vykdant Darbus būtų tinkamai ir laiku pildomas statybos darbų žurnalas ir jame būtų fiksuojama Darbų eiga ir visi su Darbais susiję įvykiai. Statybos darbų žurnalas turi būti pildomas vadovaujantis Įstatymų nustatyta tvarka ir reikalavimais. Statybos darbų žurnalas turi būti pildomas nuo Statybos darbų pradžios iki pabaigos. | |
|  | **Darbų vykdymo metu pateikiami dokumentai** | * 1. Atliktų darbų aktus ir Pažymas apie atliktų darbų vertę;   2. Statybos darbų žurnalus su lydinčiais dokumentais;   3. Medžiagų ir Įrengimų sertifikatus, atitikties deklaracijas, visas naudojimo instrukcijas;   4. Bandymų rezultatų protokolai, įrodančius teigiamus bandymų (jei buvo tokių bandymų poreikis);   5. Kadastriniai matavimai, išpildomoji dokumentacija;   6. Darbų perdavimo-priėmimo aktai. | |
|  | **Priedai** | * 1. Priedas Nr. 1 Darbų kainų žiniaraštis;   2. Priedas Nr. 2 DS klausimynas;   3. Priedas Nr. 3 Registrų centro išrašas ir kadastrinių matavimų byla. | |